વિજય રૂપાણી અને નિતીન પટેલની અધ્યક્ષતામાં ચૂંટણી લડાશે તેમ જણાવી ભુપેન્દ્ર યાદવે ભાજપમાં આંતરિક વિખવાદ ના થાય તેનું ધ્યાન રાખ્યું, પરંતુ મુખ્યમંત્રી પદના ઉમેદવારનું નામ નહોતું જણાવ્યું. સાથે સાથે આખી ટીમ યથાવત્ રહેવાનો નિર્દેશ કરતા ભુપેન્દ્ર યાદવે મંત્રીઓનો ઉત્સાહ ટકાવી રાખવાનો પણ પ્રયત્ન કર્યો. એક રીતે તમામ મંત્રીઓની ટિકીટ રીપીટ કરવા તરફ તેમણે નિર્દેશ કર્યો હતો. યથાવત રાખવામાં આવનારી ટીમમાંથી કોણ મુખ્યમંત્રી બનશે એ સવાલ હજુ ઊભો જ છે.